समय के अभाव और काल के प्रभाव के कारण लोगों में धार्मिकता कम होती जा रही है, कारणवश आज कोई भी अभिभावक अपने बच्चों को यह शिक्षा नहीं दे पा रहा कि उन्हें अपने सनातन धार्मिक ग्रंथों जैसे- गीता, रामायण, महाभारत आदि का पठन और मनन करना चाहिए, जिससे वे पतन की ओर अग्रसर होने से बचें। यह तो हमारे हाथ हैं कि बच्चे को बताया जाए कि क्या अच्छा है और क्या बुरा है। जब तक उसे यह भेदभाव नहीं समझ आएगा, तब तक वह गलत रास्ते पर भी सही समझ कर जाएगा। अच्छे-बुरे का अन्तर हमारे सद्ग्रंथ ही भली-भांति बता सकते हैं।